Μαχντί Τζέλβε Γκαζιάνι

Ο Μαχντί Τζέλβε Γκαζιάνι (περσικά: مهدی جلوه قاضیانی, Τεχεράνη, 21 Μαΐου 2001) είναι Ιρανός διεθνής πετοσφαιριστής, ο οποίος αγωνίζεται στη θέση του κεντρικού.

 Καριέρα 
Ο Μαχντί Τζέλβε Γκαζιάνι ξεκίνησε την καριέρα του το 2017 σε ηλικία 16 ετών από την Παϊκάν της Τεχεράνης. Το 2019 μεταπήδησε στην Σαϊπά αλλά το πρωτάθλημα εκείνη τη χρονιά διακόπηκε λόγω της Πανδημίας COVID-19. Οι συμμετοχές και η απόδοσή του με τις Εθνικές αναπτυξιακές ομάδες του Ιράν τα προηγούμενα χρόνια τον είχαν κάνει ήδη γνωστό, και έτσι το 2020 υπέγραψε στην ισχυρή Σιρτζάν Βόλεϊ της ομώνυμης πόλης. Με την ομάδα του Νοτίου Ιράν ο Γκαζιάνι κατέκτησε την περίοδο 2020-21 τους μεγαλύτερους μέχρι τότε συλλογικούς τίτλους της καριέρας του· το Ασιατικό Πρωτάθλημα Συλλόγων, στο οποίο αναδείχθηκε καλύτερος κεντρικός μπλοκέρΗ Σιρτζάν Βόλεϊ πρωταθλήτρια Ασίας - Απονομές asianvolleyball.net   και το Πρωτάθλημα Ιράν.Η Σιρτζάν Πρωταθλήτρια Ιράν 2020-21 www.tehrantimes.com   Την επόμενη περίοδο (2021-22) παρά την 4η θέση της ομάδας του, ο ίδιος αναδείχθηκε καλύτερος κεντρικός του πρωταθλήματος.
Την περίοδο 2022-23 αγωνίστηκε με την Σέπερ Σάντρα της Μασχάντ του Βορείου Ιράν και το 2023 ξενιτεύτηκε για πρώτη φορά υπογράφοντας στη Φενέρμπαχτσε.Mahdi Jelveh Ghaziani İstanbul’da (Ο Μαχντί Τζέλβε Γκαζιάνι στην Κωνσταντινούπολη) www.fenerbahce.org   Με την ομάδα της Κωνσταντινούπολης ο Γκαζιάνι έφτασε στα ημιτελικά του Κυπέλλου Τουρκίας και του Κυπέλλου CEV (δεν έγινε αγώνας για την 3η θέση),Κύπελλο CEV 2024 www-old.cev.eu και κατέκτησε τη 2η θέση στο τουρκικό πρωτάθλημα.

Τον Ιούνιο του 2024 ο Μαχντί Τζέλβε Γκαζιάνι υπέγραψε στον Ολυμπιακό Πειραιώς σε αντικατάσταση του Γκουστάβο Μπονάτο στις θέσεις του κεντρικού.Ο Μαχντί Τζέλβε Γκαζιάνι στον Ολυμπιακό olympiacossfp.gr  Παρότι ξεκίνησε με ορισμένες εντυπωσιακές εμφανίσεις, ένας τραυματισμός στην κνήμη τον Νοέμβριο (κάταγμα κοπώσεως) ανάγκασαν την ομάδα του Πειραιά να προβεί σε συμφωνία με τον Σέρβο κεντρικό Νεμάνια Μασούλοβιτς.Ολυμπιακός: Νοκ άουτ για 1,5 ο Γκαζιάνι - Παίρνει Μασούλοβιτς www.sport-fm.gr  Οι αρχικές εκτιμήσεις αποκατάστασης ήταν 1,5 μήνας αλλά ο Ιρανός κεντρικός, παρά την μετάβαση του στην Ισπανία για θεραπεία, δεν ξεπέρασε πλήρως το πρόβλημά του, οπότε αποφασίστηκε η λύση της συνεργασίας του με τους ερυθρόλευκους. Έτσι ο Μαχντί Τζέλβε Γκαζιάνι επέστρεψε στην πατρίδα του αφού πρώτα αποχαιρέτησε τους συμπαίκτες του και τους ανθρώπους του Ολυμπιακού.Παραμένει στον Ολυμπιακό ο Μασούλοβιτς, παρελθόν ο Τζέλβε athlosnews.gr 

 Διεθνής καριέρα 
Ο Μαχντί Τζέλβε Γκαζιάνι στελέχωσε για πρώτη φορά εθνική ομάδα του Ιράν το 2017, όταν σε ηλικία 16 ετών αγωνίστηκε με την Εθνική Κ-19 και κατέκτησε το αντίστοιχο Παγκόσμιο Πρωτάθλημα. u19.boys.2017.volleyball.fivb.com u19.boys.2017.volleyball.fivb.com Το επόμενο έτος αγωνίστηκε αρχικά τον Ιούλιο στο Ασιατικό Πρωτάθλημα Κ-20, στο οποίο κατέκτησε το Χρυσό Μετάλλιο, και τον Αύγουστο αν και μόλις 17 ετών αγωνίστηκε με την Εθνική Ανδρών της πατρίδας του στο Ασιατικό Κύπελλο στην Ταϊπέι, στο οποίο το Ιράν κατετάγη στη 2η θέση. asianvolleyball.net
Το 2019 πάντα δύο χρόνια μικρότερος από το ηλικιακό όριο, κατέκτησε με την Κ-21 το Χρυσό Μετάλλιο στο αντίστοιχο Ασιατικό Πρωτάθλημα, και το 2021 κλήθηκε και πάλι στην Εθνική Ιράν, με την οποία κατέκτησε το Χρυσό Μετάλλιο στο Ασιατικό Πρωτάθλημα Ανδρών στην Ιαπωνία.Ασιατικό Πρωτάθλημα 2021 - Δυναμικό ομάδων asianvolleyball.net Ασιατικό Πρωτάθλημα 2021 - Κατάταξη (Final standings) asianvolleyball.net 
Το 2022 παρότι ακόμα μέλος της Κ-20 ενίσχυσε την Εθνική Ανδρών για την κατάκτηση του Ασημένιου Μεταλλίου στο Πρωτάθλημα Κεντρικής Ασίας στο Πακιστάν,Το Πακιστάν νικητής του Πρωταθλήματος Κεντρικής Ασίας 2022 (Also strengthening the Iranian team was Mahdi Jelveh Ghaziani, 21, who joined the gold-winning Iran team at the last year’s Asian Senior Men’s Championship in Japan.) asianvolleyball.net   όπως και το 2023 στην κατάκτηση του Χρυσού Μεταλλίου στους Ασιατικούς Αγώνες στο Χανγκτσόου της Κίνας.

 Διεθνείς τίτλοι - Διακρίσεις 
Ασιατικό Πρωτάθλημα
  2021: Τσίμπα - Φουναμπάσι, ΙαπωνίαΑσιατικοί Αγώνες
  2023: Χανγκτσόου, Κίνα

Ασιατικό Κύπελλο
  2018: Ταϊπέι, ΤαϊβάνΠρωτάθλημα Κεντρικής Ασίας
  2022: Πακιστάν

Παγκόσμιο Πρωτάθλημα Κ-19
  2017: Ριφά, ΜπαχρέινΠαγκόσμιο Πρωτάθλημα Κ-21
  2019: Ριφά, Μπαχρέιν

Ασιατικό Πρωτάθλημα Κ-20
  2018: Ριφά, Μπαχρέιν

 Συλλογικοί τίτλοι - Διακρίσεις 
 Διεθνείς διοργανώσεις Ασιατικό Πρωτάθλημα Συλλόγων
  2021 (Σιρτζάν Βόλεϊ)

 Εθνικά Πρωταθλήματα 
1 Πρωτάθλημα Ιράν
 2020-21 (Σιρτζάν Βόλεϊ)Πρωτάθλημα Τουρκίας
 2η θέση: 2023-24 (Φενέρμπαχτσε Κωνσταντινούπολης)

 Ατομικές διακρίσεις 
 Ασιατικό Πρωτάθλημα 2021: Καλύτερος μπλοκέρ
 Πρωτάθλημα Ιράν 2021-22: Καλύτερος μπλοκέρ
 Πρωτάθλημα Κεντρικής Ασίας 2022: Καλύτερος μπλοκέρ

 Παραπομπές 

 Εξωτερικοί σύνδεσμοι - Πηγές 
 Μαχντί Τζέλβε Γκαζιάνι: Παρουσίαση - Ατομικά στοιχεία - Ομάδες - Διακρίσεις volleybox.net
 Μαχντί Τζέλβε Γκαζιάνι: Ευρωπαϊκή παρουσία www-old.cev.eu
  u19.boys.2017.volleyball.fivb.com
 Μαχντί Τζέλβε Γκαζιάνι: Ατομικες διακρίσεις volleybox.net
 Σπουδαία κίνηση του Ολυμπιακού με τον Ιρανό κεντρικό Τζέλβε: Βιογραφικό - Τίτλοι - Διακρίσεις athlosnews.gr 

Κατηγορία:Ιρανοί πετοσφαιριστές
Κατηγορία:Πετοσφαιριστές ΟΣΦΠ